Source: http://u-cluj.ro/serie-decisiva-cu-csm-targoviste-pentru-finala/
Timestamp: 2018-08-17 21:02:28+00:00

Document:
Serie decisivă cu CSM Târgoviște pentru finală - "U" Cluj 1919
Serie decisivă cu CSM Târgoviște pentru finală
Home / Baschet Feminin - Stiri / Serie decisivă cu CSM Târgoviște pentru finală
aprilie5aprilie 5, 2017
Gruparea feminină de baschet a clubului nostru începe lupta pentru finala Ligii Naționale de Baschet. ”Alb-negrele” vor disputa prima partidă din semifinalele campionatului în fața celor de la CSM Târgoviște, vineri, 7 aprilie, pe teren propriu. Confruntarea va lua startul la ora 18:00 în Sala Sporturilor „Horia Demian”. Această fază a play-off-ului se dispută după sistemul cel mai bun trei meciuri, partida decisivă urmând a se juca pe terenul Clujului, în cazul în care după primele două partide va fi egalitate.
În acest sezon, cele două echipe s-au mai întâlnit de patru ori, fiecare dintre acestea câștigându-și meciurile de pe teren propriu. Ultima întâlnire a avut loc în 11 martie la Cluj-Napoca, Universitatea câștigând categoric în fața trupei din Târgoviște, scor 88-54.
Pentru a ajunge în această fază, clujencele au trecut în două meciuri de Univ. Goldiș ICIM Arad în sferturile competiției, în timp ce dâmbovițencele au avut o misiune mai grea în fața celor de la CSM Satu Mare, tranșând duelul în trei meciuri.
Vă invităm în număr cât mai mare la sală pentru a susține sportivele CS Universitatea în încercarea de a obține o performanță istorică!
2 acasa, baschet feminin, csm targoviste, finala, horia demian, liga nationala, meci, ora, sala sporturilor, semifinale, sport, teren propriu, vineri
Handbaliștii primesc vizita formației HC SibiuDoi juniori de la ”U” luptă pentru medalii

References: CSM 
 CSM 
 CSM 
 CSM 
 CSM 
 csm